Shoprite herroep dié rooiworsies oor listeriose | Maroela Media
Dit volg ná 'n kennisgewing vroeër die dag van 'n praktisyn vir omgewingsgesondheid in die Wynlande-distrik, nadat Listeria monocytogenes in 'n aanvanklike toets van die rooiworsies geïdentifiseer is.
Shoprite het gesê verdere toetse is nodig om te bevestig of gevaarlike vlakke van die listeriose-bakterie teenwoordig is, en gesê dié toetse kan nog 'n verdere vyf werksdae duur.
Shoprite het al Farmer's Deli se rooiworsies en gerookte Weense worsies as 'n voorkomingsmaatreël van sy rakke verwyder tot die produkte goedgekeur word.
Volgens Shoprite is Listeria monocytogenes nie dieselfde as Listeriose ST6, wat deur die departement van gesondheid met noodlottige listeriosegevalle in Suid-Afrika verbind is nie.
Shoprite het gesê die Listeria monocytogenes is slegs in 'n enkele aflewering gevind en word nie met Listeriose ST6 van Enterprise Foods verbind nie. "Die vervaardigingsaanleg waar dié aflewering verpak is, het 'n volledige skoon rekord van veiligheidstoetse verskaf wat toetse vir listeriose insluit."
Die Shoprite Groep versoek besorgde klante om enige aankope van Farmer's Deli 500 g en 1 kg rooiworsies en gerookte Weense worsies terug te bring vir 'n volledige terugbetaling. Bewys van aankope sal nie vereis word nie.
Shoprite het gesê sy span voedselwetenskaplikes werk saam met verskaffers en die departement van gesondheid om alles in sy vermoë te doen om die uitbreking van listeriose verder te beperk.
Aaron Motsoaledi, minister van gesondheid, het verlede week aangekondig dat die bron van die uitbreking van listeriose, wat 180 persone se lewens geëis het, 'n Enterprise-voedselvervaardigingsaanleg in Polokwane is.
Listeriose is ook met 'n ander Enterprise-aanleg in Germiston aan die Oos-Rand en 'n Rainbow Chicken-aanleg in die Vrystaat verbind, maar verdere toetse is nodig, aangesien die tipe nog nie bekend is nie.
Tiger Brands, namens Enterprise Foods, het alle produkte herroep wat met die listeriose-uitbreking verbind word, alhoewel die maatskappy ook sy eie toetse doen.
Die slegte nuus uit die kouevleisbedryf hou net nie op nie. Dié huidige uitbraak van listeriose is blykbaar die grootste nog ter wêreld.
Voeg daarby dat ons 105ste is op n lys van die 150 gelukkigste lande ter wêreld, kan dit seker gesê word dat niemand ter wêreld n bloumaandag soos n Suid Afrikaner kan ervaar nie. Hoe bly ons positief? Sê eenvoudig vir jouself daar is stof tot dankbaarheid want jy kon n verkoopsverteenwoordiger vir Enterprise gewees het!
herroep het? die eerste sin van die berig maak nie sin nie…
Koop glad nie van Shoprite nie. Al vir jare nie.
As daar nog mense is wat geproseseerde vleis koop en eet dan is dit maar n geval as die kop dom is moet die lyf ly.
Verwerkte vleis produkte is deur die wereld gesondheids organisasie verklaar tot 'n klas 1 karsinogeen. Dit is dieselfde klas a sigarette. Vars vleis is 'n klas 2. Daar is oorweldigende bewyse dat verwerkte vleis ongeskik is vir menslike verbruik. Gaan kyk gerus self op die WHO se webtuiste